Številka: 03226-4/2016-3

Datum: 13. 4. 2016

## ZAPISNIK

16. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v torek, 12. aprila 2016.

Seja je potekala v Klubu 15, Magistrat, Mestni trg 1, Ljubljana.

Sejo je vodil podpredsednik Anej Korsika.

Na seji so bili navzoči članice in člani Sveta (v nadaljevanju: člani):

Anej Korsika, Domen Lorencin, Marjana Vidmar, Alijana Lepšina, Marko Aškerc in Dušan Milič.

Seje so se opravičili: Nataša Hozjan Breznjik

Na seji so bili navzoči tudi: Boris Kaučič iz MOL – SODMS

Seja se je pričela ob 16.45 uri ob navzočnosti 6 članov.

Podpredsednik je pozdravil vse navzoče.

S sklicem seje so člani prejeli predlog dnevnega reda 16. seje Sveta:

1. Potrditev zapisnika 15. Seje Sveta za varstvo pravic najemnikov stanovanj v MOL
2. Tekoče zadeve na področju varstva pravic najemnikov stanovanj v MOL
3. Razno

Predsedujoči je dal na glasovanje dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 16. seje Sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je krajše predstavil zapisnik prejšnje seje Sveta. Sekretar sveta je dopolnil predsedujočega ter krajše povzel dogovorjeno in zapisano. Pogovor je potekal o članku v glasilu Ljubljana. Pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 15. seje Sveta za varstvo pravic najemnikov stanovanj v Mestni občini Ljubljana.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil potrebo današnjega sklica.

Predsedujoči je prepustil besedo tajniku Sveta, Borisu Kaučiču. Tajnik Sveta je krajše predstavil vsebino dokumentov:Poročilo o uresničevanju stanovanjskega programa Mestne občine Ljubljana za leto 2015 in Letno poročilo Javnega stanovanjskega sklada Mestne občine Ljubljana za leto 2015.

Razpravljali so: Anej Korsika, Domen Lorencin, Marjana Vidmar, Alijana Lepšina, Marko Aškerc, Dušan Milič in Boris Kaučič.

Razprava je potekala o uresničenih gradnjah JSS MOL v letu 2015 in projektih v teku za leto 2016, o delovanju JSS MOL, o Resoluciji o Nacionalnem stanovanjskem programu 2015 – 2025, o Projektu Polje 3 in 4, o Rakovi jeli, o protipoplavnih ukrepih MOL in gradnji stanovanj na takšnih obmojih, o stanovanjski inšpekciji, o mladinski stanovanjski politiki, o ZPE in udejanjanju SVPNS V MOL

Svet je nato skupaj pregledal pravilnik o dodeljevanju namenskih najemnih stanovanj v najem mladim v starosti od 18. do 29. leta, ki ga je pripravila MOL na podlagi Strategije MOL za mlade 2016 – 2025.

Dogovorjeno je bilo, da se ponovno na urednico Glasila Ljubljane, ga. Nada Šumi, pošlje dopis za morebiten članek o stanovanjski politiki za mlade. Članek bo pripravil predsednik Sveta, ostali člani in članice vabljeni k sodelovanju. Okvirno bi imel članek cca 2000 znakov.

Prisotni so se strinjali s predlaganim.

**AD 3**

Razpravljali so: Anej Korsika, Domen Lorencin, Marjana Vidmar, Alijana Lepšina, Marko Aškerc, Dušan Milič in Boris Kaučič.

Glede naslednjega sestanka Sveta je bilo dogovorjeno, da se le ta skliče za 18. 5. 2016 ob 16.30 (Klub 15) – okvirno in za 15. 6. 2016 ob 16.30 (Klub 15 (okvirno).

Pogovor je stekel o odpisu dolgov, o osebnih stečajih, o upravnikih in njihovih praksah v večstanovanjskih stavbah.

Seja je bila končana ob 18.30 uri.

|  |  |
| --- | --- |
| Zapisal:  *Boris KAUČIČ*  Višji svetovalec III | *Anej Korsika*  Predsednik: |